Viestintä Taisto-harjoitukseen osallistumisesta

Tervetuloa mukaan Taisto-harjoitukseen marraskuussa 2023! Toivomme, että viestitte harjoitukseen osallistumisesta omalle henkilöstöllenne ja myös organisaationne ulkopuolelle. Välitättehän nämä materiaalit viestinnästä vastaavalle taholle.

Tämä dokumentti ja sen liitteet sisältävät aineistoja, joita voitte vapaasti hyödyntää sisäisessä ja ulkoisessa viestinnässä:

* **Uutinen** auttaa viestimään sisäisesti ja ulkoisesti. Voitte muokata oheista uutistekstiä oman tarpeenne mukaan ja käyttää sitä pohjana sekä sisäisessä että ulkoisessa viestinnässä. Suosittelemme uutisen julkaisemista ainakin intrassa.
* **Sosiaalisen median sisällöt** avaavat harjoituksen tavoitteita. Toivomme, että kerrotte Taisto-harjoitukseen osallistumisesta somekanavissanne aihetunnisteella **#Taisto**. Voitte käyttää alla olevaa tekstiä ja liitteenä olevia kuvituksia tai laatia omat. Muistattehan merkitä Digi- ja väestötietoviraston (DVV) mukaan julkaisuihinne, niin voimme nostaa julkaisuja myös meidän somekanaviimme.
* **Kuvat** kertovat harjoitukseen osallistumisesta. Voitte käyttää valmiita kuvituksia somessa, intrassa, uutiskirjeissä ja muussa sisäisessä tai ulkoisessa viestinnässä. Toivomme teiltä omia valokuvia harjoituspäivän somehaasteeseen – muistattehan huomioida myös organisaationne omat someohjeet.
* **Somehaaste** tuulettaa mielikuvaa digiturvasta ja sen harjoittelusta harjoituspäivänä. Toivomme, että harjoitustiiminne laittaa itsensä likoon ja osallistuu harjoituspäivän aikana perinteiseen mutta leikkimieliseen haasteeseen, jonka teemana on tällä kertaa digirohkeus.

Huom! Tuottehan kaikessa Taistoon liittyvässä viestinnässä selvästi esiin, että kyseessä on harjoitus.

Yhteistyöterveisin,

Taiston tekijät Digi- ja väestötietovirastossa  
Tavoitat meidät sähköpostilla: taisto@dvv.fi

# Uutinen auttaa viestimään sisäisesti ja ulkoisesti

Voitte muokata oheista uutistekstiä oman tarpeenne mukaan ja käyttää sitä pohjana sekä sisäisessä että ulkoisessa viestinnässä. Suosittelemme uutisen julkaisemista ainakin intrassa.

Huom! Keltaisella korostetut kohdat kertovat teidän tavastanne osallistua Taistoon, joten käyttehän ne huolella läpi ennen tekstin julkaisemista. On myös hyvä pohtia, haluatteko kertoa harjoituksesta esim. tarkemmin omalle henkilöstöllenne ja hieman yleisemmällä tasolla organisaationne ulkopuolelle. Sisäisissä kanavissa on suositeltavaa kertoa myös harjoitustiiminne kokoonpano.

Osallistumme Taisto-harjoitukseen marraskuussa – Suomen suurin digiturvaharjoitus auttaa varautumaan ajankohtaisiin uhkiin

Osallistumme Suomen suurimpaan digitaalisen turvallisuuden harjoitukseen Taistoon xx.11.2023. Taisto on valtakunnallinen harjoitus, joka tarjoaa turvallisen tilaisuuden harjoitella, testata ja kehittää digitaalista turvallisuutta sekä kerryttää osaamista ja varmuutta, joihin tukeutua mahdollisen tosipaikan tullen.

Kuudetta kertaa järjestettävä Taisto kokoaa sadat organisaatiot yhteiskunnan eri osa-alueilta harjoittelemaan ajankohtaisten uhkien varalle. Harjoitus auttaa kehittämään digitaalisen turvallisuuden johtamista, hallintaa ja viestintää. Samalla se parantaa koko yhteiskunnan kriisinkestävyyttä. Me olemme mukana harjoituksessa [monettako] kertaa.

**Teemoina tekoäly, tietojenkalastelu ja hybridivaikuttaminen**

Taisto tarjoaa meille mahdollisuuden testata digitaaliseen turvallisuuteen liittyviä toimintamallejamme, tunnistaa niissä kehityskohteita ja harjoitella häiriötilanteissa toimimista turvallisessa mutta realistisessa harjoitusympäristössä.

Tämän vuoden Taisto-harjoitus käsittelee teemoja, jotka liittyvät tietoturvakäytäntöihin, tietojenkalasteluun ja hybridivaikuttamiseen. Harjoituksessa näyttäytyy myös tekoäly ja sen mukanaan tuomat haasteet. Harjoitus tarjoaakin tilaisuuden oppia ja kehittää kriittistä ajattelua, riskienhallintaa, tietoturvareaktiivisuutta ja häiriötilanteiden viestintää.

Harjoittelu auttaa testaamaan digiturvan toimivuutta ja havaitsemaan kehityskohteita, joita ei välttämättä huomattaisi ilman käytännönläheistä harjoittelua. Harjoittelemalla vahvistamme käytännön osaamistamme ja parannamme digiturvavalmiuksiamme alati muuttuvassa toimintaympäristössä.

[Halutessanne voitte kertoa tässä tarkemmin, miksi osallistutte Taisto-harjoitukseen. Voitte myös kertoa esim. viime vuoden Taisto-harjoituksessa havaittuja kehityskohteita ja mitä parannuksia harjoituksen jälkeen on tehty. Lisäksi voitte kertoa tavoitteista, joita olette omassa organisaatiossanne asettaneet Taisto-harjoitukselle.]

**Harjoitustiimi keskittyy Taisto-harjoitukseen xx.11. klo xx–xx**

Meiltä Taisto-harjoitukseen osallistuvat: [harjoitustiimin kokoonpano – tämä kerrotaan usein vain organisaation sisäisissä viestintäkanavissa].

[Voitte lisäksi kertoa henkilöstöllenne käytännön järjestelyistä, esim. toiveesta, että harjoitustiimiin otetaan yhteyttä harjoituksen aikana tietyn yhteyshenkilön kautta ja vain, jos asia on todella kiireinen.]

Lisätietoa osallistumisestamme harjoitukseen antaa [nimi ja yhteystiedot].

Taisto on kaikille avoin ja maksuton harjoitus, jonka toteuttamisesta vastaa Digi- ja väestötietovirasto. Harjoituksen sisältö on suunniteltu yhteistyössä Keskusrikospoliisin, Turvallisuuskomitean, Tietosuojavaltuutetun toimiston, Kuntaliiton ja Kyberturvallisuuskeskuksen kanssa.

Lue lisää Taisto-harjoituksesta osoitteessa [dvv.fi/taisto](https://dvv.fi/taisto).

# Sosiaalisen median sisällöt avaavat harjoituksen tavoitteita

Toivomme, että kerrotte Taisto-harjoitukseen osallistumisesta some-kanavissanne harjoituspäivänä ja/tai jonain muuna ajankohtana. Voitte käyttää alla olevia valmiita tekstiaihioita tai kirjoittaa omaan tyyliinne sopivasti.

Muistattehan käyttää aihetunnistetta **#Taisto** ja merkitsettehän meidät mukaan julkaisuihinne (@DVVfi, LinkedInissä Digi- ja väestötietovirasto).

Voitte käyttää tämän dokumentin yhteydessä olevia kuvia somessa ja muissakin kanavissanne. Kuvilla voitte kertoa, että olette mukana Taistossa ja että digiturva on teille tärkeä asia. Kuvat on tarkoitettu vain Taistoon liittyvään viestintään. Ettehän muokkaa niitä tai käytä niitä myynnin edistämisen tai muihin kaupallisiin tarkoituksiin.

Kuva, joka sisältää kohteen teksti, kuvakaappaus, logo, Fontti

Kuvaus luotu automaattisestiKuva, joka sisältää kohteen teksti, kuvakaappaus, juliste, muotoilu

Kuvaus luotu automaattisestiKuva, joka sisältää kohteen teksti, kuvakaappaus, logo, käyntikortti

Kuvaus luotu automaattisesti

Tekstiaihioita somejulkaisuihin (näitä voitte muokata tarpeen mukaan):

Olemme mukana #Taisto-harjoituksessa! Meille digirohkeus ei ole uhkarohkeutta. Siksi varaudumme ajankohtaisiin uhkiin Suomen suurimmassa digiturvaharjoituksessa. Lue lisää: https://dvv.fi/taisto @DVVfi

Olemme mukana #Taisto-harjoituksessa! Meillä Suomessa on päästy digitaalisen yhteiskunnan kehittämisessä pitkälle olemalla rohkeita – kehittämällä ja kokeilemalla ennakkoluulottomasti uutta. Tästä asenteesta haluamme pitää kiinni jatkossakin. Digirohkeus ei kuitenkaan on uhkarohkeutta. Jotta digi on turvallista meille kaikille, tarvitaan rohkeuden lisäksi kykyä tunnistaa uhkia ja hallita riskejä. Siksi varaudumme ajankohtaisiin uhkiin Suomen suurimmassa digiturvaharjoituksessa, Taistossa. Lue lisää: https://dvv.fi/taisto @DVVfi

# Somehaasteessa digirohkeutta peliin harjoituspäivänä!

Taisto-harjoituspäivään sisältyy vapaaehtoinen somehaaste, jonka tarkoituksena on tuulettaa mielikuvaa digiturvasta ja sen harjoittelusta. Toivomme, että harjoitustiiminne laittaa itsensä likoon ja osallistuu perinteiseen mutta leikkimieliseen haasteeseen harjoituspäivän aikana.

Tällä kertaa haastamme teidät taltioimaan digirohkeutta. Mitä digirohkeus merkitsee teille? Miten harjoittelu auttaa pääsemään yli tarpeettomasta epävarmuudesta tai liiallisesta uhkarohkeudesta? Mikä tekee juuri teidän harjoitustiimistänne digimaailman selviytyjiä?

Laittakaa kuvat ja tekstit jakoon valitsemassanne sosiaalisen median palvelussa – tai vaikka useammassakin – aihetunnisteella **#Taisto**. Tägätkää mukaan Digi- ja väestötietovirasto (@DVVfi), niin voimme nostaa julkaisuja myös meidän kanaviimme.

Voitte tutustua somessa myös muiden tiimien harjoitusfiiliksiin!

P.S. Digirohkeus kulkee käsikkäin digiviisauden kanssa. Huomioittehan siis organisaationne ohjeet somejulkaisujen tekemisestä. Muistattehan myös mainita selkeästi, että kyseessä on harjoitus.